পাঁচ মাস পর মৃত্যুর কোলে ঢলে পড়লেন কালীগঞ্জের জেসমিন
এক লম্পটের বিয়ের প্রস্তাব প্রত্যাখ্যান করায় মারধরের শিকার হন এক সন্তানের জননী জেসমিন আক্তার। লম্পট বিল্লাল ফরাজী এরপরও ক্ষান্ত হয়নি। টেলিফোনে অশ্লীল ভাষায় গালিগালাজ ও ভয়ভীতি দেখায়। এ ঘটনায় বিষপান করেন জেসমিন। চারমাস ২৫ দিন চিকিৎসাধীন থাকার পর শনিবার সকালে মারা যান তিনি। কালীগঞ্জ পুলিশ তার লাশ ময়নাতদন্তের জন্য গাজীপুর শহীদ তাজউদ্দীন আহমেদ মেডিকেল কলেজ হাসপাতাল মর্গে পাঠিয়েছে।







নুরজাহান আক্তার বলেন, গত ১০ আগস্ট বিকাল ৩টায় বড়গাঁও এলাকায় কবির হোসেনের বাড়ির সামনের পাকা রাস্তায় জেসমিনকে একা পেয়ে বিয়ের প্রস্তাব দেয় সন্ত্রাসী বিল্লাল ফরাজী। রাজি না হওয়ায় বিল্লাল তাকে চড়-থাপ্পড়, কিলঘুষি ও লাথি মেরে আহত করে। বিষয়টি স্থানীয় মেম্বার হেকিম ফরাজীকে অবগত করলে বিল্লাল আরও ক্ষিপ্ত হয়। মোবাইল ফোনে নুরজাহানকে অশ্লীল ভাষায় কথাবার্তা বলে এবং ভয়ভীতি দেখায়। বিল্লালের কথাগুলো জেসমিন শুনতে পায়। এরপর ঘরে গিয়ে বিষপান করে। এ ঘটনায় নুরজাহান গত ১৭ সেপ্টেম্বর বিল্লাল ফরাজীকে প্রধান আসামি করে থানায় মামলা করেন। স্থানীয় মেম্বার আবদুল হেকিম ফরাজী ঘটনার সত্যতা স্বীকার করেন।




উল্লেখ্য, গত ৩১ জুলাই বিল্লাল মোক্তারপুর ইউনিয়নের বড়গাঁও সরকারি প্রাথমিক বিদ্যালয়ের পঞ্চম শ্রেণির এক শিক্ষার্থীকে ধর্ষণের চেষ্টা করে। এছাড়া বড়গাঁও এলাকার আলোচিত যুবলীগ কর্মী মামুন হত্যা মামলার এজাহারভুক্ত আসামি সে। তার বাড়ি কালীগঞ্জ উপজেলার মোক্তারপুর উপজেলার বড়গাঁও এলাকায়।

এক লম্পটের বিয়ের প্রস্তাব প্রত্যাখ্যান করায় মারধরের শিকার হন এক সন্তানের জননী জেসমিন আক্তার। লম্পট বিল্লাল ফরাজী এরপরও ক্ষান্ত হয়নি। টেলিফোনে অশ্লীল ভাষায় গালিগালাজ ও ভয়ভীতি দেখায়। এ ঘটনায় বিষপান করেন জেসমিন। চারমাস ২৫ দিন চিকিৎসাধীন থাকার পর শনিবার সকালে মারা যান তিনি। কালীগঞ্জ পুলিশ তার লাশ ময়নাতদন্তের জন্য গাজীপুর শহীদ তাজউদ্দীন আহমেদ মেডিকেল কলেজ হাসপাতাল মর্গে পাঠিয়েছে।